รบกวนสอบถามคุน อาการผมเป็น น้ำหู น้ำตาไหล จาม น้ำหมูกไหลเป็นบ่อยมากจนลำคานสอบถามครับ แก้ยังไง วิธีปฎิบัติตน ยังไง ครับ
สวัสดีค่ะ อาการน้ำหู น้ำตาไหล จาม คัดจมูก น้ำมูกไหลนั้น อาจจะเกิดมาจากการมีภูมิแพ้จมูก การติดเชื้อในจมูกหรือทางเดินหายใจ การสัมผัสหรือสูดดมสารที่ก่อให้เกิดอาการระคายเคืองหรือสูดดมสิ่งแปลกปลอม การมีไซนัสอักเสบ เป็นต้นโดยหากเป็นมาเรื้อรัง ไม่หายขาด ไม่ได้มีไข้ อาจจะนึกถึงภาวะภูมิแพ้จมูกมากที่สุด อาการภูมิแพ้จมูกอาจทำให้มีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้การดูแลตนเองหลักๆคือหลีกเลี่ยงสารที่แพ้ โดยเฉพาะเรื่องไรฝุ่น ควรทำความสะอาดบ้านและห้องนอน ผ้าปูที่นอนบ่อยๆ ซักผ้าปูที่นอนทุกสัปดาห์ตากแดดให้แห้ง ไม่เอาสัตว์เลี้ยงเข้าไปในห้องนอน เป็นต้น ร่วมกับรับประทานยาแก้แพ้เพื่อบรรเทาอาการได้และควรไปพบแพทย์หากยังมีอาการเป็นมากจนรบกวนการใช้ชีวิตประจำวันมาก คัดจมูกเยอะ น้ำมูกข้นเขียว หรือมีไข้ เพราะอาจเป็นการติดเชื้อในทางเดินหายใจได้